29 | Januarie | 2010 | Herriemerrie
Ek is 'n slim heksie, ekke weet tog presies wat 'n vuiligheidgorrel is. Dit is die swart toue wat in alle karre is. Ek ken van karre, al ry ek 'n besem. Baie keer moet ek saam met die Merriegriet iewers heen ry en dan sien ek die swart toue. 😀 Ek weet ook hoekom dit daar is. 👿 My ouma Heldina het altyd gevertel dat net domkoppe sonder hulle vuiligheidgorrel ry en ek is nie dom nie. Ek is 'n slim heksie.
Daar is baie maatjies in karre wat lekker dom is. 😡 Ek hoop nie julle is dom nie, ek hou my nie vas met dom maatjies nie. Wanneer die Merriegriets so woerts, sien ek altyd al die maatjies wat nie hulle vuiligheidgorrel dra nie. Hulle weet seker nie dat hulle reg deur die venster kan vlieg as iemand hulle stamp nie. 😯 Hulle magies gaan dan oop gesny wees en dan sal hulle nie kan eet nie. Al die kossies gaan net so uitval. Hulle sal dan doodgaan van die honger 😥 en ons gaan dan 'n bevrukkis hou. 😥 😥 😥
Nie eers die mens babatjies word vasgespyker nie. 😯 Die ma-maatjie wil seker hê dat die karre met die babatjie moet nekby speel. Is hulle nie bang dat die babatjie gaan seer kry en bloei nie? 😈 Ek hou nie van bloed nie, die perse drink dit mos asof dit rooi koeldrank is.
Onthou nou maatjies, slim maatjies, dra altyd hulle vuiligheidgorrel.
Breinvasbrand: Watter motorvervaardiger was eerste om veiligheidsgordels as 'n standaard item in hulle motors te sit?
Breinlosbrand: Demoerin was reg met Little Assassin.
Skrywes wat ek kan onthou
Die vermetelheid, sekere mense blog skaars, maar deel sommer huiswerk uit wanneer hulle wel so ver kom. Dit was by verre een van die moeilikste tags wat ek nog moes doen. Was dit iemand anders wat gevra het, het ek haar/hom geignoreer. GRRR! Die meerderheid van die skrywes wat ek kan onthou is die waaroor ek nie iets goeds te sê het nie. Ek sal julle dit eerder spaar. Ek het maar probeer dink aan goed wat almal min of meer sal kan onthou.
Daar was al baie gesê oor rooflesers. Baie lees, min los spore en nog minder vertel jou regtig wat hulle van jou skrywe dink. Die Suid-Afrikaanse blogwêreld is maar klein, maar tog is daar soveel uiteenlopende karakters, menings en waardes, dat daar min kere is wat die bloggemeenskap waarlik alles vergeet en saam staan. Ek dink dit sal ook kan gebeur as 'n gewilde blogger trou of 'n baba gebore word. Die spesifieke geval waaraan ek dink, was egter hartseer. Ek was net-net bewus van Carina en het Nathan se storie so met 'n halwe oog gevolg, toe hy gesterf het. Die reaksie op daardie blog saam met al die eerbetone wat gevolg het, sal almal wat destyds op die blogs was seker altyd bybly.
Baie mense vind die emosies agter 'n spesifieke skrywe baie interessant. Een wat my nogal verbaas het, was 'n skrywe van Jaco. Dit is nie enige man sy onsekerheid en "minderwaardigheid" aan die wêreld ontbloot nie. Die eerlike emosies wat klinies neergepen word is seker die kenmerk van sy blog. Ek dink ook Girl van die Suburbs se reeks oor Meneer Hartseer sal mense nie sommer wil mis nie.
Van reekse gepraat, een wat ek besonders baie geniet het was Demoerin se 7 Deadly Sins. Goed, ek dink daar was op die einde iets soos veertien gewees, maar dit was nogtans insiggewende posts.
Daar was ook die keer wat ek soortvan verplig was om myself aan die blogpolisie te verduidelik. Dellie het die post geskryf wat almal se gevoelens saamgevat het oor verskeie blogname. Ek was darem nie die hoofsondaar nie, maar skuldig was ek beslis ook. Ek voel nog steeds dat dit meestal nie kwaadwillig is as mense meer as een blog met meer as een persoonlikheid het nie. As jy dit kan behartig, gaan voort.
Ek moet afsluit met my gunsteling skrywe nog. Dit was dan ook die eerste een waaraan ek gedink het. Sonkind se sirkus- en asblikdogtertjies was net te kostelik. Ek glimlag vandag nog elke keer wat ek daaraan dink.
Dit is seker nie die "Best of the Best" post wat Vlam ingedagte gehad het nie. Ek sal die opdrag oordra aan mense wat reg daaraan sal kan laat geskiet. Dus tag ek Sonkind, Demoerin en Maxie (ek sal seker my naam na Toiletpapier moet verander) om die skrywes te deel wat hulle uitsonderlik gevind het.
Mans wat hulle as polisie voorgedoen het, het 'n boer en se gesin 2 ure lank aangeval. Hulle het met karre met blou ligte en uniforms opgedaag en vertel dat hulle na onwettige vuurwapens soek. Hulle kon hulleself nie positief identifiseer nie en het toe die gesin, insluitende 'n 5 jarige dogtertjie vasgebind. Die gesin was ook gereeld met skokstokke geskok, maar die kind was dit darem gespaar. Die boer se werknemers het onraad vermoed en die alarm geaktiveer. Die polisie het 'n taakspan aangestel om na die aanvallers te soek.
Willie Grobler van Irene het munisipale werkers gyselaar gehou nadat sy krag afgesit het, al het hy betaal. Hy besit die Echo 4×4 sentrum. Hy het hulle vasparkeer en vertel om hulle baas te vra om te verduidelik hoekom sy krag afgesit is nadat hy betyds betaal het. Hy het ook R3000 terug gesoek wat hy betaal het aan diesel vir die krag opwekker. 3 motors met 12 metropolisie lede het opgedaag en gedreig om Grobler te arresteer as hy nie die werkers laat gaan nie. Hy het hulle toe maar gelos.
Verby is die dae wat jy gou met 'n aanklaer kon gaan praat het met jou boete in jou hand. Na dese sal jy in die hof moet gaan verduidelik hoekom die boete jou nie pas nie. Alle staataanklaers het 'n interne brief van Adv. Menzi Simelane ontvang.
Tokyo Sexwale reken Suid-Afrika het 'n mensgemaakte ramp op hande. In 1994 was daar 304 informele nedersettings en vandag 2600. Hy reken dat dit die boere se skuld was. "Toe die regering aangedui het dat hy sekerheid van verblyfreg aan plaaswerkers wou gee, toe verjaag baie boere miljoene swart mense van hul grond af. Dié is daardie mense. Waar moes hulle gaan woon?" Verder is niks glo die regering se skuld nie, maar eerder faktore soos werkloosheid, skole en dienslewering wat mense stad toe jaag.